open-index/open-wikipedia-markdown huggingface dataset:
Gerhard Ertl

**Gerhard Ertl** (s. 10. lokakuuta 1936, Stuttgart, Saksa) on emeritusprofessori fysikaalisen kemian osastolla Max Planck -instituutin Fritz Haber -tutkimusinstituutissa. Hänelle myönnettiin Nobelin kemianpalkinto vuonna 2007 työstään pintakemian menetelmien kehittämisessä.

Pintakemian tutkimus mahdollistui 1960-luvulla tyhjiöiden tuottamiseen vaadittavan teknologian myötä. Mahdollisimman täydellisen tyhjiön tuottaminen on oleellista, jotta reaktio saadaan toteutumaan vieraiden molekyylien puuttumatta reaktion kulkuun. Gerhard Ertl oli ensimmäisten joukossa soveltamassa uutta teknologiaa uuteen kemianalaan. Hän perehtyi erityisesti Haber–Bosch-prosessiin ja selitti myöhemmin sen yksityiskohtaisen toiminnan. Haber–Bosch-prosessissa typestä ja vedystä tuotetaan ammoniakkia käyttämällä rautaa katalyyttinä. Gerhard Ertlin tutkimus on mahdollistanut muun muassa prosessin paremman hyödyntämisen kemianteollisuudessa. Ertl jäi eläkkeelle vuonna 2004.

## Lähteet
Alberto Vargas

**Alberto Vargas**  (**Joaquin Alberto Vargas y Chávez**, 9. helmikuuta 1896 – 30. joulukuuta 1982) oli yhdysvaltalainen kuvittaja, joka tunnetaan pin-up -kuvistaan.

Vargas syntyi Perussa ja muutti Yhdysvaltoihin vuonna 1916, jossa hän työskenteli taiteilijana sekä kuvittajana muun muassa Hollywoodissa. Vargas nousi kuuluisuuteen 1940-luvulla Esquire-lehteen tekemillään klassisilla pin-up -kuvilla. Hänen töitään käytettiin malleina toisen maailmansodan pommikoneiden nokkaan maalatuissa pin-up -kuvissa (niin sanottu *nose art*).

Vargas toteutti taidokkaat maalauksensa vesiväreillä ja retussiruiskulla, ja häntä pidetään yleisesti yhtenä parhaimmista tämän tekniikan hallitsijoista. Hänen kuvansa esittivät tyypillisesti kurvikkaita ja pitkäsäärisiä nuoria naisia 
vähissä vaatteissa.

## Aiheesta muualla

* Alberto Vargas, a history, family photos and gallery. 
* Vargas on "The Pin-Up Files" 
*  Alberto Vargas Biography 
* Artwork on the American Art Archives web site
Tony Hawk’s Proving Ground

**Tony Hawk’s Proving Ground** on Neversoftin kehittämä ja Activisionin julkaisema rullalautailuaiheinen urheilupeli. Peli on julkaistu vuonna  Nintendo DS:lle, PlayStation 2:lle, PlayStation 3:lle, Wii:lle ja Xbox 360:lle.
Käännökset eri alustoille ovat tehneet Page 44 Studios ja Vicarious Visions.

Peli kuuluu *[[Tony Hawk’s (pelisarja)|Tony Hawk’s]]* -pelisarjaan.

## Pelin kulku
On kolme eri skeittaajaryhmää - 'Rigger', 'Hardcore' ja 'Career' (Muokkaava, hardcore ja ammattilainen) - joilla kaikilla on omat kykynsä ja suuntansa pelin juonessa.

*Proving Ground* tarjoaa videointiominaisuuden, parannellun verkkopelin ja Internetissä olevan 'oleskeluhuoneen', jossa pelaajat voivat skeitata muiden kanssa ja jonne voi lisätä uramoodin tavaroita. Nämä sisältyvät ainoastaan PS3- ja Xbox 360 -versioihin.

Hahmon voi nyt muokata alusta alkaen eikä pelaaja enää joudu valitsemaan valmishahmoa, kuten kahdessa edellisessä pelissä, jonka lisäksi hahmon saamat vammat vaikuttavat skeittaajan olemukseen. Create-A-Park (puiston luonti)-ominaisuuden on vahvistettu palaavan sisältäen yli 400 käytettävää osaa. Pelissä esiintyy myös kuuluisa suomalaisrullalautailija Arto Saari.

## Sijainnit
*Tony Hawk’s Proving Groundin* sijainnit ovat Pohjois-Amerikan itärannikolla. 
* Philadelphia (Inner-City Philly, Downtown Philly, Philly FDR)
* Baltimore (Downtown Baltimore, Baltimore Inner Harbor, Baltimore Landsdowne)
* Washington D.C. (Freedom Plaza, D. C. National Mall, Air and Space Museum)
Inner-City Phillyn ja Downtown Baltimoren välissä oleva Bay Bridge, Freedom Plazan ja Downtown Phillyn välissä oleva Metro sekä Baltimore Inner Harborin ja Freedom Plazan välissä oleva Harbor Bridge sisältyvät vain PS3- ja Xbox 360-versioihin ja sen ansiosta näillä kahdella alustalla pelaaja voi liikkua ympäri pelialuetta ilman lataustaukoja.

## Skeittaajat

### Ammattilaiset (Career)
Nämä henkilöt skeittaavat elantonsa eteen. Heillä on Nail-The-Trick, Nail-The-Grab, ja Nail-The-Manual. Ammattiskeittaajia on: Tony Hawk, Stevie Williams, Ryan Sheckler, Bob Burnquist, Nyjah Huston, ja Arto Saari.

### Muokkaavat (Riggers)
He muokkaavat ympäristöönsä ramppeja, kaiteita etc. Voivat asettaa uusia esineitä skeitattavaksi (Rig-A-Kit -toiminto) ja omaavat kehittyneempiä kiipeilytaitoja. Heihin kuuluu: Daewon Song, Jeff King, Rodney Mullen, Vanessa Torres ja Bam Margera.

### Asenteelliset (Hardcore)
Asenteelliset eli hardcoreskeittaajat skeittaavat urheilun vuoksi eivätkä välitä mediakuvasta. He saavat raivoliikkeitä, joita on potku, työntö ja tönäisy. Heihin kuuluvat: Mike Vallely, Dustin Dollin, Jereme Rogers, Lance Mountain, ja Andrew Reynolds.

## Ääniraita
Pelin ääniraita:

## Vastaanotto
Peli on saanut GameSpotin arvostelussa arvosanaksi 6.5/10.

## Lähteet

## Aiheesta muualla
* 
* 
*
Kainasto

**Kainasto** on kylä Kauhajoella. Se sijaitsee kaupungin keskustasta noin kymmenen kilometriä länteen. Kylän läpi kulkevat kantatie 67 ja Suupohjan rata, jolla on nykyisin enää tavaraliikennettä. Kylässä on myös entinen rautatieasema, joka toimii nykyään konepajana. Kylän läpi virtaa Kainastonjoki. Kainastolla on toimiva ala-aste ja esikoulu.

## Historia

Kainaston historian yksi merkittävimmistä käännekohdista on Suupohjan radan valmistuminen 1. elokuuta 1913. Rautatie toi elämää Kainaston kylään, sillä Kauhajoen asemista toinen sijaitsi Kainastolla. Kylän vilkastuttua perustettiin kylään oma kyläkoulu vuonna 1922. Henkilöliikenteen loputtua Suupohjan radalla 1968 alkoi Kainaston kylän hidas hiipuminen. Enimmillään Kainastolla on ollut jopa seitsemän kauppaa. Nykyään kylällä ei ole enää yhtään kauppaa, sillä viimeinenkin lakkautettiin 1990-luvun puolivälissä.

Kainastolainen Juho "Jussi" Sillanpää on tähän mennessä ainoa kainastolainen joka on toiminut kansanedustajana. Sillanpää oli eduskunnassa 21.3.1987–21.3.1991.

### Perhesurma

Kainastolla tapahtui 21. elokuuta 1944 perhesurma, jonka seurauksena menehtyi seitsemän henkilöä. Paikallinen maanviljelijä ja sotamies Ervi Matti Lehtikoski (5. huhtikuuta 1913 – 21. elokuuta 1944) surmasi varhain aamulla viisi lastaan ja oman äitinsä partaterällä. Verityöt tehtyään hän ampui itsensä käsiaseella.

## Lähteet

## Kirjallisuutta
*Alkio, Olavi (toim.): *Kaukoniityistä kaupunginosaksi : Kauhajoen Kainaston kyläkirja.* Kainaston kyläkirjan toimituskunta, 2002. 289 sivua.
Canterburyn tasanko

**Canterburyn tasanko** (engl. *Canterbury Plains*) kattaa Uuden-Seelannin Eteläsaarella Etelä-Appien itäpuolella sijaitsevan alangon. Alueella harjoitetaan menestyksellisesti karjataloutta, vaikka kuivuutta esiintyy erityisesti luoteisen föhntuulen (*nor'wester*) vallitessa.

Canterburyn tasanko syntyi myöhemmän pleistoseenikauden jääkausien aikana kerrostuneesta moreenista ja sorasta, jotka olivat tulosta Etelä-Alppien eroosiosta. Tällöin se yhdisti aiemmin tuliperäisesti erilliseksi saareksi muodostuneen Banksin niemimaan Eteläsaareen. 
## Lähteet
Kevin Munroe

**Kevin Munroe** (s. Bathurst, New Brunswick) on kanadalainen elokuvaohjaaja ja elokuvakäsikirjoittaja. Hän tuli tunnetuksi ohjaamastaan ja käsikirjoittamastaan elokuvasta *[[Teini-ikäiset mutanttininjakilpikonnat (vuoden 2007 elokuva)|Teini-ikäiset mutanttininjakilpikonnat]]* (2007).

Munroe muutti vuonna 1995 Los Angelesiin, jossa hän alkoi työskennellä elokuvien parissa, aluksi käsikirjoittajana ja myöhemmin myös ohjaajana.

## Filmografia ohjaajana
* *[[Teini-ikäiset mutanttininjakilpikonnat (vuoden 2007 elokuva)|Teini-ikäiset mutanttininjakilpikonnat]]* (2007)
* *[[Dylan Dog: Dead of Night]]* (2011)
* *[[Ratchet & Clank (elokuva)|Ratchet & Clank]]* (2016)

## Aiheesta muualla
*
Katalonian ralli 2007

**Katalonian ralli 2007** ajettiin 5.-7. lokakuuta. Se oli kauden 2007 kahdestoista WRC-ralli ja nuorten MM-sarjan kuudes ralli. Asvalttirallina ajetussa kilpailussa oli 18 erikoiskoetta, joiden yhteispituus oli 352,87 km. Siirtymätaipaleineen rallin kokonaispituus oli 1359,96 km. Rallin keskuspaikkana oli Barcelonan eteläpuolella sijaitseva Saloun kaupunki. Kilpailuun otti osaa 84 autokuntaa.

## Lopputulokset
### Kokonaiskilpailu

## Erikoiskokeet

### Erikoiskoevoitot
* 8 kpl: Grönholm
* 5 kpl: Loeb
* 4 kpl: Sordo
* 1 kpl: Hirvonen, Duval

## Lähteet
* Kisajärjestäjien sivut
* WRC.com
** Tulokset WRC.com -sivustolla
Peugeot 607

**Peugeot 607** on Peugeot’n vuosina 1999–2010 valmistama edustusluokan neliovinen sedan, joka korvasi Peugeot 605:n. 607:n seuraajaksi tuli myös 407-mallin korvannut Peugeot 508.

Vuoden 2002 Euro NCAP -kolaritestistä 607 sai tulokseksi neljä tähteä viidestä.

607 esiteltiin Frankfurtin autonäyttelyssä syksyllä 1999. Bensiinimoottoreina olivat nelisylinterinen 2,2-litrainen ja 3,0-litrainen V6. Dieselmoottorit olivat yhteispaineruiskutteisia HDi-moottoreita. Tarjolla olivat nelisylinteriset 2,0- ja 2,2-litraiset sekä 2,7-litrainen V6.

Malli sai vuoden 2004 lopulla kasvojenkohotuksen, jossa suurimmat muutokset tehtiin keulan alueella. Etupuskurin säleikköä uudistettiin, sumuvaloista tuli pyöreät ja Peugeot-logo kasvoi aiempaa suuremmaksi. 

Peugeot 607 ei menestynyt Ranskan ulkopuolella, mutta etenkin kotimaassaan autoa käytettiin usein virallisena edustusautona. Geneven autonäyttelyssä keväällä 2000 esiteltiin vain yhden kappaleen verran valmistettu 50 senttimetriä pidennetty erikoismalli 607 Paladine, jonka takaosa on avonainen. Ranskan presidentti Nicolas Sarkozy käytti autoa virkaanastujaisissaan toukokuussa 2007. 

## Lähteet

## Aiheesta muualla
Rekyyli (lehti)

**Rekyyli** oli Fire-kustannus Oy:n vuodesta 2003 kustantama suomalainen aselehti, joka perustettiin kollektiivisesti lehden kirjoittajien, valokuvaajien ja taittajien voimin. Ensimmäisenä päätoimittajana (2003–2008) oli Jarkko Koskinen, jonka jälkeen kahdeksan kertaa vuodessa ilmestyvän lehden päätoimittaja oli Tero Kuitunen, joka aiemmin toimi lehden toimituspäällikkönä.

*Rekyyli* sisälsi artikkeleita uusista ja historiallisista ampuma-aseista, teräaseista sekä ampumatarvikkeista ja -varusteista. Lehden toimitusfilosofiana oli parantaa suomalaisen aselehdistön tasoa kautta linjan. Lehti myös panosti näkyvyyteensä internetissä ja otti varhaisessa vaiheessa käyttöönsä keskustelupalstan verkkosivuillaan. Lehti järjesti vuosittain Rekyyli Team Challenge -kilpailun.

*Rekyylin* painosmäärä oli parhaimmillaan 12&nbsp;000 kappaletta. Lehden julkaiseminen päättyi Fire-kustannuksen hakeuduttua konkurssiin vuonna 2012.

## Lähteet
Ase-lehti

**Ase-lehti** on vuodesta 1982 ilmestynyt suomalainen aselehti. Kuudesti vuodessa ilmestyvän lehden päätoimittaja on Jussi Peltola.

Ase-lehti sisältää artikkeleita uusista ja historiallisista ampuma- ja teräaseista, ampumatarvikkeista ja -varusteista sekä militariasta.

## Lähteet
*Ase-lehti.fi
Metsärautatie

**Metsärautatie** on metsäteollisuuden tarpeisiin rakennettu, useimmiten kevytrakenteinen ja kapearaiteinen rautatie. Metsärautatiet helpottavat puutavaran kuljettamista laajoilta ja vaikeakulkuisilta metsäalueilta teollisuuslaitoksille, erityisesti sahoille, joko suoraan taikka tuomalla puutavara satamiin tai pääratojen varteen. 

Varhaiset metsäradat olivat hevosvetoisia, mutta myöhemmin vetokalustona toimivat yleensä pienet höyry- tai polttomoottoriveturit. Toisen maailmansodan jälkeen autoistuminen teki lopun useimmista länsimaiden metsäradoista kuljetusten siirtyessä maanteille. Itäisessä Euroopassa on kuitenkin säilynyt useita metsärautateitä, joskin useimmilla niistä on enää vain museoliikennettä.

## Suomessa käytössä olleita metsärautateitä

## Huomautukset

## Katso myös
* Luettelo Suomen kapearaiteisista rautateistä
* Rillirata
* Vetotelakka
Ville Urponen

**Ville Urponen** (s. 1965) on suomalainen urkutaiteilija. Hän on suorittanut Sibelius-Akatemian solistisella osastolla sekä urkujen- että pianonsoiton A-tutkinnon. Urkujensoittoa hän opiskeli professori Kari Jussilan ja pianonsoittoa ensin Turun musiikkiopistossa Sävy Nordgrenin ja Sibelius-Akatemiassa Meri Louhoksen johdolla. Lukuvuonna 1994–95 Urponen täydensi urkujensoiton opintojaan Amsterdamin Sweelinck-konservatoriossa professori Jacques van Oortmerssenin johdolla. Lisäksi Urponen on osallistunut useille urkujensoiton mestarikursseille. Hän valmistui musiikin maisteriksi Sibelius-Akatemian solistiselta osastolta vuonna 1996 ja musiikin tohtoriksi Sibelius-Akatemian taiteelliselta tohtorinkoulutuslinjalta vuonna 2009.

Urponen on esiintynyt useissa Euroopan maissa sekä Japanissa, Etelä-Koreassa ja Venäjällä. Hän on soittanut useilla merkittävillä koti- ja ulkomaisilla musiikkifestivaaleilla. Urponen tekee säännöllisesti yhteistyötä johtavien suomalaisten laulajien ja instrumentalistien kanssa ja on konsertoinut monien tunnetuimpien suomalaisten kuorojen kanssa. Hän on myös esiintynyt eri orkestereiden solistina.

Urposelta on ilmestynyt useita soololevyjä. Soololevyjen lisäksi hän esiintyy säestäjänä useilla levyillä. Hän tekee säännöllisesti nauhoituksia Suomen Yleisradiolle ja on esiintynyt eri maiden televisio- ja radiolähetyksissä. Viime vuosina Urponen on tutkinut ja soittanut paljon suomalaista urkumusiikkia. Hän on muun muassa kantanauhoittanut Suomen Yleisradiolle koko Armas Maasalon urkutuotannon sekä John Granlundin, Conrad Greven, Richard Faltinin, Heikki Klemetin, Ilmari Krohnin, Taneli Kuusiston ja Erkki Melartinin musiikkia. Lisäksi hän on aktiivinen aikamme musiikin esittäjä, joka on kantaesittänyt yli kaksikymmentä uutta teosta ja soittanut monia Suomen ensiesityksiä aikamme musiikista. Kesällä 2012 Urponen esitti Helsingissä koko Johann Sebastian Bachin urkutuotannon.

Urposen kirja *Intomielisen nuoruuden vääjäämätöntä voimaa: Suomalainen urkumusiikki toiseen maailmansotaan asti* julkaistiin vuonna 2010. Urponen on kirjoittanut artikkeleita eri julkaisuihin ja vieraillut useissa Yleisradion puheohjelmissa sekä toimittanut kolmiosaisen ohjelmasarjan "Sinivalkoista urkumusiikkia". 

Ville Urponen toimii urkumusiikin sivutoimisena lehtorina Sibelius-Akatemiassa. Hän on Turun Urkujuhlien taiteellinen johtaja ja hän oli pohjoismaiden vanhimman urkutaiteen seuran, Organum-seuran puheenjohtaja vuosina 2003–2009.

## Viitteet
Laajarunkokone

**Laajarunkokone** on suuresta  matkustajalentokoneesta käytetty yleisnimi. Laajarunkokoneen pääasiallinen määritelmä on, että matkustajaversion matkustamossa on kaksi käytävää, jolloin istuimia on kolmessa ryhmässä koneen leveyssuunnassa ja rungon leveys on 5–6 metriä.

Laajarunkokoneita käytetään yleensä mannerten välisillä kaukoreiteillä (yli viisi tuntia) tai lyhyemmillä suurten matkustajavirtojen reiteillä. Pisimmät yhtäjaksoiset lennot kestävät jopa 18 tuntia.

Laajarunkokoneiden paikkamäärä on 200–900 koneen koosta ja matkustamoversiosta riippuen. Kaukoreittien laajarunkokoneet kuljettavat matkatavaroiden lisäksi yleensä myös 5&nbsp;000–20&nbsp;000 kiloa rahtia. Monet lentorahtiyhtiöt käyttävät laajarunkokoneita myös pelkästään rahdinkuljetukseen, jolloin rahtikapasiteetti voi nousta jopa 100&nbsp;000 kiloon.

Laajarunkokoneet ovat pääosin kahden suuren lentokonevalmistajan, amerikkalaisen Boeingin ja eurooppalaisen Airbusin tuotteita, mutta myös esimerkiksi venäläinen Iljušin on rakentanut laajarunkokoneita.

Tyypillisiä nykyisin käytössä olevia laajarunkokoneita ovat Boeingin MD-11-, 747-, 767- 777- ja 787- mallit sekä Airbusin A330-, A340-, A350- ja A380-mallit

## Katso myös
* Kapearunkokone
Das Ich

**Das Ich** on saksalainen elektronisen musiikin yhtye. Darkwave- ja industrial-tyylisen yhtyeen perustivat Stefan Ackermann ja Bruno Kramm Baijerissa vuonna 1989.

Yhtyeen nimi viittaa Sigmund Freudin nimitykseen minälle. Das Ich esiintyi Suomessa kesän 2007 Lumous-festivaalilla Tampereella. 

## Diskografia

**Satanische Verse* (EP) (1990)
**Die Propheten* (1991)
**Stigma* (maxi-single) (1993)
**Staub* (1994)
**Feuer* (livelevy) (1995)
**Die Liebe* (yhteisprojekti metalliyhtye Atrocityn kanssa) (1995)
**Das innere Ich* (soundtrack) (1996)
**Kindgott* (single) (1997)
**Egodram* (1997)
**Destillat* (single) (1997)
**Morgue* (1998)
**Re-Kapitulation* (kokoelma) (1999)
**Re-Laborat* (remixlevy) (2000)
**Anti’christ* (2002)
**Momentum* (video-CD, live) (2002)
**Relikt* (kokoelma) (2003)
**LAVA:glut* (2004)
**LAVA:asche* (remixlevy) (2004)
**LAVA:addendum* (DVD) (2004)
**Cabaret* (2006)
**Variete* (remixlevy) (2006)
**Panopticum* (DVD) (2006)
**Addendum* (harvinaisuuskokelma) (2007)
**Alter Ego* (kokoelma) (2007)

### Sivuprojektit
* Kramm
** *Coeur* (2001)

## Aiheesta muualla
* Virallinen kotisivu. 
*
Myöhempien aikojen pyhien Jeesuksen Kristuksen tosi kirkko

**Myöhempien aikojen pyhien Jeesuksen Kristuksen tosi kirkko** (engl. *True Church of Jesus Christ of Latter Day Saints*) on myöhempien aikojen pyhien liikkeeseen kuulunut, sittemmin hajonnut uskonnollinen yhteisö. Se erosi Myöhempien aikojen pyhien Jeesuksen Kristuksen kirkosta keväällä 1844 Nauvoossa, Illinoisissa. Kirkon perusti William Law yhdessä muutaman muun kirkon profeettaan Joseph Smithiin kriittisesti suhtautuneen henkilön kanssa. He tunnustivat Smithin periaatteessa profeetaksi ja Mormonin kirjan pyhäksi kirjoitukseksi, mutta he vastustivat Smithin salassa aloittamaa moniavioisuutta.

William Law perusti Nauvoossa toimineen Nauvoo Expositor -lehden, joka paljasti Smithin opettaman moniavioisuuden sekä kertoi hänen itsensä solmimista moniavioisista liitoista. Tämän jälkeen Smith määräsi kaupungin pormestarina kyseisen lehden lakkautettavaksi sekä pani puolisotilaallisen Nauvoon legioonan komentajana lakkautustuomion toimeen hävittäen samalla lehden kirjapainon. Suurin osa Myöhempien aikojen pyhien Jeesuksen Kristuksen tosi kirkon jäsenistä pakeni kaupungista peläten henkensä menetystä. Nauvoo Expositor -lehden hävittämisestä syntyneet levottomuudet johtivat Smithin pidättämiseen ja myöhemmin hänen lynkkaukseensa kesäkuun 27. päivänä 1844.

Myöhempien aikojen pyhien Jeesuksen Kristuksen tosi kirkko hajosi pian Smithin kuoleman jälkeen.
Pieni Karhu (kirjankustantamo)

**Kustannus Oy Pieni Karhu** on vuonna 1999 perustettu nuorten- ja lastenkirjallisuuteen erikoistunut kirjankustantamo. Pieni Karhu toimii lähes 150 vuotta vanhassa rakennuksessa Kärkölän kirkonkylän sydämessä.

## Palkittuja kirjailijoita
Tittamari Marttinen oli vuoden 2007 Arvid Lydecken -palkintoehdokas kirjallaan *Välituntirakkautta*. Kirja on ensimmäinen ehdokkaana ollut selkokirja. Aseman Lapset ry myönsi vuoden 2007 Vastuunkantopalkinnon Wilson Kirwalle. Vastuunkantopalkinto jaetaan vuosittain merkittävää työtä lasten, nuorten ja perheiden hyväksi tehneelle henkilölle. Yhdistyksen mukaan kenialaissyntyinen juoksija-tarinankertoja on esimerkillisesti hälventänyt ennakkoluuloja, lähentänyt kulttuureja ja levittänyt positiivista elämänasennetta. Pieni Karhu on kustantanut kaksi Kirwan satukirjaa, *Amani-aasi ja sisäinen kauneus* sekä *Amani-aasi ja kuuluisa krokotiili*. 

Ylen haastattelussa Leena Reiman oli sitä mieltä että e-kirja ei syrjäytä paperista lastenkirjaa.

## Lähteet

### Viitteet

## Aiheesta muualla
* Pienen Karhun kotisivut
*UpClosed: About Tittamari Marttinen
Kaineus

**Kaineus** () oli kreikkalaisessa mytologiassa lapiittien sankari, joka syntyjään oli thessalialainen nainen, **Kainis**.

Kainis oli Elatoksen, lapiittipäällikön, ja Hippean tytär, jonka Poseidon makasi väkisin. Tekonsa jälkeen Poseidon kuitenkin toteutti Kainiin toiveen muuttua mieheksi, jottei häntä voitaisi enää häväistä. Tämän lisäksi Poseidon teki hänet haavoittumattomaksi aseita vastaan. Kainis vaihtoi nimensä Kaineukseksi ja ryhtyi soturiksi matkaten halki Thessalian ja ottaen myöhemmin osaa Kalydonin metsästykseen.

Kaineus sai surmansa taistelussa lapiittien ja kentaurien välillä Peirithooksen ja Hippodameian häissä. Viiden kentaurin hyökättyä häntä vastaan yksi heistä, Latreus, pilkkaa Kaineusta tämän syntyperän tähden. Kaineus iskee keihäänsä hänen kylkeensä ja pysyy vahingoittumattomana huolimatta kentaurin viimeisistä yrityksistä haavoittaa häntä aseillaan. Huomatessaan tämän muut kentaurit päättivät heittää Kaineusta tukeilla, ja niin hän hautautui runkojen muodostaman pinon alle.

Kaineuksen kohtalosta tämän jälkeen on kaksi erilaista versiota. Hän joko vajosi painon voimasta suoraan Tartarokseen, tai sitten hän muuttui kultasiipiseksi linnuksi, jonka Ampykoksen poika näki lentävän tukkipinon seasta ja jonka Mopsos tunnisti tämän jälkeen Kaineukseksi.

Vergilius kertoo Aineiaan nähneen hänet matkalla Tartaroksessa surujen kentällä, jossa Kohtalo oli jälleen muuttanut hänet takaisin naiseksi.

## Lähteet
Pieni Karhu (täsmennyssivu)

**Pieni karhu** tarkoittaa seuraavia asioita:

* Pieni karhu, tähdistö
* Pieni Karhu, kirjankustantamo
Lauren Child

**Lauren Child** on palkittu englantilainen lastenkirjailija ja kuvittaja. Kuvituksessaan hän käyttää monia tekniikoita, muun muassa valokuvia, tietokonetta, kollaaseja ja niin edelleen. Lauren Child tunnetaan ehkä parhaiten hänen luomistaan Samu & Salla -hahmoista (engl. Charlie & Lola).

Astrid Lindgrenin *[[Peppi Pitkätossu]]n* uusi kuvitus on Childin käsialaa. Suomessa se on julkaistu Kristiina Rikmanin uuden käännöksen kera vuonna 2007. *[[Ilta-Sanomat|Ilta-Sanomien]]* artikkelissa haastatellut lapset pitivät Childin perinteistä irtautuvaa kuvitusta outona tai vieraana.

## Suomessa julkaistuja kirjoja
* *En kyllä ikinä syö tomaattia!* (Pieni Karhu)
* *Minua ei nukuta enkä ikinä mene nukkumaan* (Pieni Karhu)
* *Miten satujen susista selvitään* (Pieni Karhu)

## Lähteet

## Aiheesta muualla
* Lauren Childin viralliset kotisivut
* Sisarukset Samu & Salla Pieni Karhu -kustantamon sivuilla
Siionin lasten Jeesuksen Kristuksen kirkko

**Siionin lasten Jeesuksen Kristuksen kirkko** (engl. *Church of Jesus Christ of the Children of Zion*) oli eräs myöhempien aikojen pyhien liikkeeseen kuulunut yhteisö. Sen jäseniä kutsuttiin kirkon perustajan Sidney Rigdonin mukaan myös *rigdonilaisiksi* (engl. *Rigdonites*). 

Myöhempien aikojen pyhien Jeesuksen Kristuksen kirkon perustajan, profeetta Joseph Smithin saatua surmansa kiihtyneen väkijoukon käsissä 27. kesäkuuta 1844 kirkko joutui kriisiin. Useat Smithin läheiset työtoverit katsoivat olevansa hänen laillisia seuraajiaan. Sidney Rigdon, joka oli ollut Smithin aikana kirkon pääasiallinen teologinen ajattelija, oli ainoa hengissä selvinnyt kirkkoa johtaneesta ensimmäisestä presidenttikunnasta. Tämän perusteella Rigdon katsoi olevansa MAP-kirkon itseoikeutettu johtaja. Toisaalta kahdentoista apostolin koorumin johtaja Brigham Young katsoi, ettei kirkolle tulisi ensi alkuun valita johtajaa lainkaan, vaan kahdentoista apostolin koorumin tulisi johtaa sitä kollektiivisesti.

Sidney Rigdon alkoi koota ympärilleen kannattajia, ja esimerkiksi entinen apostoli William E. M'Lellin ilmoitti kannattavansa häntä kirkon johtoon. Rigdonin kannattajat alkoivat järjestäytyä joulukuussa 1844, ja 6. huhtikuuta 1845 hänet valittiin virallisesti Siionin lasten Jeesuksen Kristuksen kirkon johtoon. Rigdon järjesti kirkon Smithin ajan mallin mukaan, valiten sille ensimmäisen presidenttikunnan, kahdentoista apostolin neuvoston, seitsenkymmenten neuvoston ja johtavan piispakunnan. Rigdon teki useita puhujamatkoja niiden Smithin seuraajien luokse, jotka eivät olleet seuranneet Youngia tämän vaellukselle länteen, kohti Suuren suolajärven laaksoa, nykyistä Utahia. Rigdonin kirkon keskuspaikka oli Pittsburghissa, Pennsylvaniassa. Rigdon vastusti ennen muuta Smithin käyttöön ottamaa ja Youngin jatkamaa moniavioisuuden periaatetta.

Keväällä 1846 Rigdon ilmoitti kirkkonsa ottavan käyttöön Smithin jonkin aikaa kokeileman "pyhityksen lain" eli omaisuuden yhteyden. Hän kehotti seuraajiaan muuttamaan "Adventure Farm" -nimiselle maatilalle lähelle Greencastlea Pennsylvaniassa ja perustamaan siellä omaisuuden yhteyteen perustuvan kommuunin. Kuten monet muutkin vastaavanlaiset yritykset, Rigdonin yritys epäonnistui. Vain pieni osa hänen seuraajistaan suostui muuttamaan maatilalle. William E. M'Lellin erosi Rigdonista ja perusti yhdessä David Whitmerin kanssa uuden kirkon, Kristuksen kirkon (whitmeriläiset). Eräs toinen hänen seuraajistaan, William Bickerton, perusti hänkin oman kirkon, Jeesuksen Kristuksen kirkon.

Keväällä 1847 Adventure Farm oli ajautunut hajaannukseen, eikä kevättöitä enää saatu alkuun. Sidney Rigdon hylkäsi laumansa ja muutti sukulaistensa elätettäväksi New Yorkin osavaltioon. Hänen johtamansa kirkko kuitenkin jatkuu Bickertonin Jeesuksen Kristuksen kirkossa.
Scott Bakula

**Scott Stewart Bakula** (s. 9. lokakuuta 1954 St. Louis, Missouri, Yhdysvallat) on yhdysvaltalainen näyttelijä.

## Ura
Bakula on näytellyt pääasiassa televisiorooleja, kuten Sam Beckettinä sarjassa *[[Aikahyppy]]* (1989–1993) ja kapteeni Jonathan Archerina tieteissarjassa *[[Star Trek: Enterprise]]* (2001–2005). Lisäksi hän on näytellyt miespääosaa tuottamassaan lyhytaikaisessa televisiosarjassa *Mr. ja Mrs. Smith* (1996) sekä sivuroolia tilannekomediasarjassa *[[Murphy Brown]]* (1993–1996). Hän on näytellyt pääroolia, NCIS-agentti Dwayne Pridea, televisiosarjassa **. Hän on tehnyt sivuroolin elokuvassa *[[American Beauty]]*.

## Yksityiselämä
Scott Bakula oli naimisissa Krista Neumannin kanssa vuosina 1981–1985 ja heille syntyi kaksi lasta. Vuodesta 1996 lähtien Scott on pitänyt yhtä Chelsea Fieldin kanssa, ja heillä on kaksi lasta.

## Aiheesta muualla

* 
* Scott Bakula NNDB:ssä
Eerik I Ejegod

**Eerik I Ejegod** () ; (n. 1056 – 10. kesäkuuta 1103 Pafos, Kypros) oli Tanskan kuningas vuosina 1095–1103. 

## Suku
Hän oli kuningas Sven Estridinpojan ja yhden tämän lukuisten jalkavaimojen aviottomista pojista neljäs, joka nousi Tanskan valtaistuimelle. Hänellä oli ainakin 18 sisarusta, joista vanhemmat veljet Harald Hein, Knuut Pyhä ja Olavi Hunger olivat kuninkaita ennen häntä ja nuorin veli Niels Sveninpoika oli Tanskan kuningas hänen jälkeensä. 

## Kuningas
Eerikin veli Knuut Pyhä nimitti hänet Sjællandin jaarliksi. Knuutin kuoleman jälkeen vuonna vuonna 1086 Eerik lähti Ruotsiin, mistä hän palasi vuonna 1095. Ystävällisyytensä ja kaunopuheisuutensa ansiosta Eerik valittiin kuninkaaksi jo samana vuonna.

Vuonna 1098 Eerik matkusti Roomaan, missä hän sai paavi Urbanus II:n nimittämään Eerikin veljen Knuutin pyhimykseksi. Paavin suostumuksella Lundista tuli Pohjolan arkkipiispan istuin ja se itsenäistyi Saksan alaisuudesta. Paavin legaatti Alberich nimitti Lundin piispa Asserin koko Pohjolan arkkipiispaksi. Asser oli Eerikin puolison Bodilin veljenpoika.

Vuonna 1103 Eerik lähti pyhiinvaellusmatkalle Pyhälle maalle murhattuaan eräitä hovimiehiään. Eerik matkusti vanhaa viikinkireittiä Venäjän halki Konstantinopoliin, missä keisari Aleksios I Komnenos otti hänet vastaan. Matka jatkui Kyprokselle, missä Eerik sairastui ja kuoli Pafoksessa. Kuningatar Bodil jatkoi matkaa ja kuoli Öljymäellä.

Viborgissa sijaitsee Eerik I Ejegodin muistomerkki.

## Avioliitto ja lapset
Eerik avioitui vuonna 1086 Bodil Thrugotsdatterin (n. 1056–1103) kanssa, joka oli jaarli Thrugot Ulfsen Fagerskindin ja Thorgunna Vagnsdatterin tytär.

Heille syntyivät lapset:
*Knud Lavard
*Bodil Eriksdatter (mahdollisesti)
Eerikin avioliiton ulkopuolisia lapsia olivat:
*Harald Kesja (n. 1080–1135), avioitui prinsessa Ragnhildin (1073–1103) kanssa, joka oli Norjan kuningas Maunu Paljassäären ja Margareta Fredkullan tytär
*Ragnhild
*Benedikt
*Eerik II Emune

## Lähteet

## Aiheesta muualla

* Danmarkshistoria.dk: Erik Ejegod ca. 1060–1103
Tom Foley

**Thomas Stephen Foley** (6. maaliskuuta 1929 – 18. lokakuuta 2013) oli yhdysvaltalainen demokraattipoliitikko. Hän oli Yhdysvaltain edustajainhuoneen puhemies vuosina 1989–1995 ja Japanin-suurlähettiläs 1997–2001. Hän edusti Washingtonin osavaltiota vuosina 1965–1995.

## Poliittinen ura
Foley voitti pitkäaikaisen republikaaniedustaja Walt Horanin vuoden 1964 kongressivaaleissa. Hänet valittiin edustajainhuoneen enemmistöjohtajaksi 1987 ja puhemieheksi 1989. Vuonna 1997 presidentti Bill Clinton nimitti hänet suurlähettilääksi Japaniin, jossa hän palveli vuoteen 2001.

## Lähteet

## Aiheesta muualla
Kauriin kääntöpiiri (täsmennyssivu)

**Kauriin kääntöpiiri** voi leveyspiirin lisäksi tarkoittaa:

*Radio-ohjelmaa Kauriin kääntöpiiri
*Henry Millerin romaania *[[Kauriin kääntöpiiri (romaani)|Kauriin kääntöpiiri]]*
EFI

**EFI** voi tarkoittaa muun muassa seuraavia asioita:

* Extensible Firmware Interface
* European Forest Institute, Euroopan metsäinstituutti.
* Electronic fuel injection, elektroninen polttoaineen ruiskutus
Joukkoirtisanoutuminen

**Joukkoirtisanoutuminen** on työtaistelukeino, jossa iso osa työntekijöistä irtisanoutuu työstään. Joukkoirtisanoutumista pidetään marginaalisena keinona, sillä se sopii ainoastaan työvoimapulasta kärsiville aloille, joilla on muutoinkin hyvät mahdollisuudet neuvotella. Työnantajallahan on oikeus palkata irtisanoutuneiden tilalle uusia henkilöitä.

Joukkoirtisanoutuminen on Suomessa työtaistelukeinona erittäin harvinainen. Sairaanhoitajaliitto järjesti joukkoirtisanoutumisen vuonna 1955 valtion sairaaloissa, minkä ansiosta he saivat lyhyemmän työviikon ja lupauksen palkankorotuksesta. Paikalliset joukkoirtisanoutumiset ovat olleet yleisempiä. Niitä ovat käyttäneet esimerkiksi lääkärit Turussa vuonna 2000 työn paljouden vuoksi ja Tampereella 2001 huonon työilmapiirin vuoksi. Joukkoirtisanoutumisia eivät ole kuitenkaan käyttäneet vain pelkkä hoitohenkilökunta: Tampereella erosi kesällä 2006 bussinkuljettajia työaikojen muutoksen vuoksi ja 1962 Helsingin palomiehet erosivat saadakseen palkankorotuksen. Tehyn työtaistelussa syksyllä 2007 Terveys- ja sosiaalialan ammattijärjestö
Tehy ilmoitti tavoittelevansa jäsenilleen 24 prosentin palkankorotuksia ja käyttävänsä painostuskeinona joukkoirtisanoutumisia. Sopimus syntyi kuitenkin ennen kuin irtisanoutumiset toteutuivat.

Ruotsissa 1990-luvun lopulla Vårdförbundet järjesti sairaanhoitajien joukkoirtisanoutumisen ja he saivat palkankorotuksen, Färsaarilla se on ollut vain painostuskeinona. 

## Lähteet
Noumena

**Noumena** on suomalainen melodista death metallia soittava yhtye, joka on perustettu vuonna 1998 Ähtärissä. Noumenan musiikki on tullut tutuksi muun muassa Subtv:llä pyörineestä ohjelmasta Äijät.

## Tuotanto
Noumena on julkaissut kuusi albumia, kokoelma-albumin sekä EP:n. Yhtyeen debyyttilevyn julkaisi australialainen Catharsis Records, toisen ja kolmannen albumin Spinefarm Recordsin alamerkki Spikefarm Records, muut on julkaistu Noumenan oman pienlevymerkin, Haunted Zoo Productionsin kautta.

Yhtyeen musiikki perustuu melodiseen death metaliin, mutta eri albumeilla on mukana monenlaisia musiikillisia vaikutteita, esimerkiksi *[[Anatomy of Life]]-*albumilla on doom metallin elementtejä mutta myös folk-vaikutteita. Pääosa Noumenan tuotannosta on englanninkielistä, mutta vuonna 2017 ilmestynyt *Myrrys* on kokonaan suomenkielinen albumi.

## Kiertueet ja esiintymiset
Noumena on esiintynyt useammassa maassa, merkittävimpiä kiertueita ovat olleet esiintymismatkat muun muassa Kiinaan ja Japaniin.

Yhtyeen 25-vuotisjuhlakonsertti pidettiin Helsingissä On The Rocksissa perjantaina 12.1.2024.

## Kokoonpano
Noumenassa on seitsemän jäsentä, yhtyeen perustamisesta saakka mukana olleet laulaja Antti Haapalainen, kitaristi Tuukka Tuomela, kitaristi Ville Lamminaho, basisti Hannu Savolainen ja rumpali Ilkka Unnbom sekä vuonna 2009 yhtyeeseen liittynyt laulaja ja pianisti Suvi Uura sekä vuonna 2018 mukaan tullut laulaja-kitaristi Markus Hirvonen.

Kokoonpanon tuotannolla on ollut mukana myös vierailevia muusikoita, kolmella ensimmäisellä levyllä vuosina 2002–2006 vierailevana laulajana esiintyi Hanna Leinonen. Toisen ja kolmannen levyn usealla kappaleella esiintyi laulaja Tuomas Tuominen (esim. Fall of the Leafe, The Man-Eating Tree).

## Jäsenet

* Antti Haapanen – laulu (1998 –)
* Suvi Uura – laulu, piano (2009 – )
* Tuukka Tuomela – kitara (1998 – )
* Ville Lamminaho – kitara (1998 – )
* Hannu Savolainen – basso (1998 – )
* Ilkka Unnbom – rummut (1998 – )
* Markus Hirvonen – kitara, laulu (2018 – )

## Diskografia
;Studioalbumit
* 
* 
* 
* 
* 
* 

;Kokoelma-albumit
* 

**EP:t**
* 

;Demot ja promot
* 
* 
* 
* 
* 

## Lähteet

## Aiheesta muualla
* Yhtyeen kotisivut
Paihola

**Paihola** on Pielisjoen varressa sijaitseva noin 650 asukkaan kylä Kontiolahden kunnassa. Nykyisin Paiholan vetonaulana toimii Paiholanniemen virkistysalue. 

Paiholan historiaan liittyy vahvasti psykiatrinen sairaala, jonka toiminta loppui vuonna 2016. Sairaala-alueesta on kehittynyt kasvava asuin- ja virkistysalue, jossa asuu tällä hetkellä noin 250 asukasta. Muutaman viime vuoden aikana Paiholan niemi on saavuttanut suosiota päiväretkeilykohteena, jonka vetonaulana toimii Kesäkahvila Cafe Kakkulaituri. Kesäkaudella 2021 Paiholassa vieraili noin 20&nbsp;000 vierailijaa, jotka saapuivat alueelle autolla, bussilla, veneellä tai polkupyörällä. Paihola on kaupunkilaisten maaseutu, jossa voi katsella jokimaisemaa, karhupuistoa sekä Paiholan Marttojen tekemää kukka-asetelmaa vehreiden nurmikenttien keskellä.  

Paiholanniemen aktiviteetit:
* 18-väyläinen frisbeegolfrata
* beach volley -kenttä
* 3 luontopolkua (yksi niistä esteetön)
* vuokrattava maisemasauna
* uimaranta
* nuotiopaikka (kaksi tulipaikkaa, jopa 40 henkilölle)
* veneenlaskupaikka
* vierasvenelaituri
* kalastusmahdollisuus

Paiholasta on muodostunut viime vuosien aikana vireä kyläyhteisö. Sairaalan henkilökunnan asuntoja on saneerattu vuokra-asunnoiksi. Sairaalarakennuksissa toimivat Siun Soten lastensuojeluyksikkö Paikkis, Tervassalon päihdekuntoutuskeskus sekä Esperin mielenterveysyksikkö Kuurnan Kartanot.https://yle.fi/uutiset/3-11629257 

## Palvelut
Paiholan kylässä on päiväkoti ja ala-aste sekä koirakoulu ja parturi-kampaamo. Kesäisin Paiholan niemessä on auki Cafe Kakkulaituri. Paiholan alueella on myös useita vuokrattavia mökkejä. 

## Historiaa
Paiholan kanava Pielisjoessa rakennettiin 1875–1876. Kanava jäi veden alle, kun Kuurnan uittosulku rakennettiin 1968–1971. Sulku ilman portteja on tallella, mutta veden alta se ei näy. Kanava-alue ja kanavanvartijan talo ovat nykyisin yksityisomistuksessa.

Kylässä oli muun muassa psykiatrinen sairaala. Sairaalatoiminta loppui vuonna 2016, jolloin toiminta siirrettiin Joensuun keskussairaalaan.   Sairaalan kiinteistöt on myyty Master-yhtiöille vuonna 2009, mutta kaupasta valitettiin ja Master Yhtiöt oy sai alueen hallintaansa elokuussa 2011. Sairaalan nykyinen jälkifunktionaalista tyyliä edustava päärakennus on valmistunut 1951 arkkitehti Jalmari Lankisen suunnittelemana. Sairaansijoja oli 130.

## Lisää aiheesta
* Paihola - ei hullumpi kylä (Paiholan kyläyhdistys, 2002)

## Lähteet
Meidan Emam

**Meidan Emam** () on historiallinen aukio Isfahanissa, Iranissa. Se rakennettiin 1600-luvun alussa ja sitä reunustavat merkittävät safavidirakennukset samalta ajalta. Aukio valittiin vuonna 1979 Unescon maailmanperintöluetteloon.

Safavidihallitsija Abbas I siirsi pääkaupunkinsa Isfahaniin vuonna 1598. Hän alkoi rakennuttaa uutta kaupungin keskusta vanhan lounaispuolelle. Uuden keskustan ytimeen tuli 512 metriä leveä ja 159 metriä pitkä aukio. Tätä reunustavat etelässä mahtava, maailman suurimpiin moskeijoihin lukeutuva Imaamin moskeija (1611–1629; aiemmalta nimeltään Šaahin moskeija), idässä pienempi Šeikki Lotfallahin moskeija, lännessä vanhempi Ali Qapu -palatsi, jota laajennettiin Abbas I:n aikana, sekä pohjoisessa suuri basaari.

## Lähteet

## Aiheesta muualla

*Meidan Eman Unescon verkkosivuilla.
Esko Tirronen

**Esko Tirronen** (10. toukokuuta 1934 Harlu – 13. marraskuuta 2011 Kuusankoski) oli suomalainen taidemaalari.

## Henkilöhistoria
Tirrosen vanhemmat olivat viilaaja Jalmari Tirronen ja Liisa Pentti. Hän oli naimisissa ensin taidemaalari ja -graafikko Ulla Rantasen kanssa ja sitten Ulla Talven kanssa. Molemmat liitot päättyivät eroon. Lumimarja Tirronen (s. 1976) on hänen tyttärensä.  Tirronen kävi Suomen Taideakatemian koulun vuosina 1955–1959. Kymen läänin läänintaiteilija hän oli vuosina 1973–1975. Hän opetti Lahden taidekoulussa vuodesta 1975 alkaen ja toimi taidekoulun rehtorina vuosina 1982–1985. 

## Taiteellinen tuotanto
Tirronen teki läpimurtonsa vuoden 1960 Nuorten näyttelyssä ja sai samana vuonna valtion taidepalkinnon. Hän oli abstraktin informalistisen taidesuunnan edelläkävijä Suomessa 1960-luvulta alkaen, mutta hänet tunnetaan myös suurten naishahmojen tekijänä.  Tirrosen töitä on ollut esillä Venetsian biennaalissa 1962 ja ARS 61 ja ARS 74 -näyttelyissä. Samalla hän myös toteutti osan teoksistaan ruiskumaalauksella. Hän on maalannut myös muotokuvia ja suunnitellut teatterilavasteita. 

## Lähteet
*Kuvataiteilijamatrikkeli

### Viitteet

## Kirjallisuutta
* *Esko Tirronen, Maalauksia 1959–1989, Retrospektiivinen katsaus Esko Tirrosen taiteeseen*, toim. Merja Ilola, Kouvolan taidemuseon julkaisuja 1, 1989, 27 sivua, 
* *Esko Tirronen, taiteilijan vuosikymmenet*, toim. Heli Kaukiainen, julk. Kouvolan taidemuseo ja Kuusankosken kaupungin kulttuuritoimi, teksti: Pirjo Hämäläinen ja Heli Kaukiainen, Kouvolan taidemuseon julkaisuja 10, 

## Aiheesta muualla
* Esko Tirrosen muistokirjoitus Helsingin Sanomissa
Klingendahl

**Klingendahl** on Tampereella sijaitseva, nykyään toimisto- ja asuintiloina käytettävä rakennus. Se on vanha teollisuusrakennus, jossa toimi vielä 1950-luvulla Fabian Klingendahlin perustama Klingendahl Oy, joka valmisti lankaa. Talo on suojeltu asemakaavalla vuonna 1985.

Klingendahlin sisäpihalla sijaitsee vuonna 1951 valmistunut 81-metrinen savupiippu.

## Lähteet

## Aiheesta muualla
* Maria Silander: Klingendahl *Koskesta voimaa*.
* Ilmapanoraamakuva Klingendahlista - Virtuaalinen Tampereen kaupunkiopas: VirtualTampere.com
*Y. Raevuori: *Fabian Klingendahl ja Klingendahl Oy.* Tampere 1952.
Talking Book

**Talking Book** on Stevie Wonderin albumi vuodelta 1972. Se on toinen Wonderin klassisen kauden albumeista, joihin lasketaan myös *[[Music of My Mind]]*, *[[Innervisions]]*, *[[Fulfillingness' First Finale]]* ja *[[Songs in the Key of Life]]*.

Levyltä julkaistiin kaksi singleä, rakkauslaulu "You Are the Sunshine of My Life" ja kantaanottava "Superstition". Molemmat nousivat Amerikan listaykköseksi. Talking Book oli Wonderin siihen astisen uran myydyin albumi, jonka menestystä auttoi Rolling Stonesin kanssa tehty kiertue. Wonder voitti levyn myötä kolme Grammy-palkintoa.

Stevie Wonderista oli tullut suuri tähti Yhdysvalloissa ja aikaisemmasta *[[Music of My Mind]]* lähtien Motown levy-yhtiö oli antanut hänelle huomattavaa musiikillista artistivapautta, joka korostuu myöhemmillä julkaisulla. Seuraava *[[Innervisions]]* oli huomattavasti enemmän silloisia ongelmia esiin tuova. *[[Songs in the Key of Life]]* vuodelta 1976 oli lähes täysin Wonderin omasta elämästä ammennettu.

*Talking Book* on yksi neljästä Stevie Wonder -albumista, joka valittiin vuonna 2005 julkaistuun hakuteokseen *[[1001 albumia jotka jokaisen on kuultava edes kerran eläessään]]*.

## Kappalelista

# "You Are the Sunshine of My Life" (Wonder) - 2:58
# "Maybe Your Baby" (Wonder) - 6:51
# "You and I (We Can Conquer the World)" (Wonder) - 4:39
# "Tuesday Heartbreak" (Wonder) - 3:02
# "You've Got It Bad Girl" (Wonder, Y. Wright) - 4:56
# "Superstition" (Wonder) - 4:26
# "Big Brother" (Wonder) - 3:34
# "Blame It on the Sun" (Wonder, S. Wright) - 3:26
# "Lookin' for Another Pure Love" (Wonder, S. Wright) - 4:44
# "I Believe (When I Fall in Love It Will Be Forever)" (Wonder, Y. Wright) - 4:51

## Lähteet
Julkisuusperiaate

**Julkisuusperiaate** tarkoittaa sitä, että jokainen voi nähdä tieteellisen tutkimuksen tulokset tai toistaa kyseisen tutkimuksen,sillä kokeen tehneet ovat velvollisia julkaisemaan tuloksensa. Lisäksi julkisen hallinnon avoimuutta. Esimerkiksi Suomessa viranomaistoiminnan julkisuus on taattu perusoikeutena. Periaatteen nojalla yleiseen päätöksentekoon liittyvät kokoukset ja viranomaisten asiakirjat ovat julkisia ja viranomaisella on tiedottamisvelvollisuus oman hallintoalansa asioista.

Tieteessä julkisuusperiaate tarkoittaa ajatusta, jonka mukaan kaiken tieteellisen tiedon tulee olla julkisen arvioinnin kohteena. Periaate liittyy ajatukseen tieteen yhteisöllisyydestä ja järjestelmällisestä epäilystä: esitettyjä väitteitä ja tuloksia on arvosteltava ja koeteltava johdonmukaisesti ja havaintoihin perustuen tiedeyhteisössä.

## Katso myös
*Julkisuuslaki

## Lähteet
Luettelo maatalouskoneista vuodenkierron mukaan

Tämä on luettelo maataloustyökoneista käyttövuodenaikansa mukaan. Monia työkoneista voidaan kuitenkin usein käyttää vähäisessä määrin myös muina vuodenaikoina. Esimerkiksi kyntöä voidaan tehdä keväälläkin ja syysviljapellot puolestaan äestetään syksyllä. Syksyllä voidaan myös äestää pellot valmiiksi kevättä varten.

## Kevättyökoneet

### [[Äes|Äkeet]]
Äkeillä tasataan muokattu pelto viljelykelpoiseksi.

* Tasausäes
* Joustopiikkiäes
* Lautasäes
* Lapiorullaäes

### [[Kylvökone|Kylvökoneet]]
Kylvökoneilla kylvetään siemen maahan.

* Kylvökone
* Kylvölannoitin

### [[Jyrsin (maatalous)|Jyrsimet]]
* Jyrsin

### [[Jyrä (maatalous)|Jyrät]]
* Jyrä

### [[Lannoitin (maatalous)|Lannoittimet]]
* Lannoitteenlevitin
* Lietevaunu
* Kuivalannanlevitinvaunu

**[[Kalkitsin (maatalous)|Kalkitsimet]]**

## Kesätyökoneet

### [[Heinä]]työt
Aiemmin:

* Niittokone
* Seiväskaira
* Ketjuharava
* Pöyhin
* Haravakone
* Heinäkärryt tai Heinähäntä

Nykyään:
* Niittomurskain
* Pöyhin
* Karhotin
* Paalain

### [[Tuorerehutyö]]t
* Niittomurskain
* Rehusilppuri
* Silppurivaunu
* Noukinvaunu
* Säilörehunkäärin
* Rehunlevitin

### [[Lannoitus (maatalous)|Lannoitus]]
* Lannoitteenlevitin
* Lietevaunu
* Kuivalannanlevitinvaunu

### [[Kasvinsuojelu (maatalous)|Kasvinsuojelu]]
* Kasvinsuojeluruisku

### [[Kastelu (maatalous)|Kastelu]]
* Kastelulaite

## Syystyökoneet
* Leikkuupuimuri
* Jankkuri
* Kultivaattori
* Lautasmuokkain
* Lapiorullaäes
* Lautasäes
* Aura
* Lietevaunu
* Kuivalannanlevitinvaunu
* Sokerijuurikkaan nostokone

## Talvityökoneet
* Lumilinko
* Hiekoitin
* Lumiaura

## Kaikkina vuodenaikoina käytettävät koneet
* Etukuormain
* Kurottaja
* Metsäkuormain
* Metsävaunu
* Potkurisekoitin
* Soravaunu
* Lana
* Viljavaunu
* Yleisvaunu
Jim Wright

**James Claude Wright, Jr** (22. joulukuuta 1922 Weatherford, Texas – 6. toukokuuta 2015 Fort Worth, Texas) oli yhdysvaltalainen poliitikko, joka edusti demokraatteja edustajainhuoneessa 34 vuotta ja toimi edustajainhuoneen puhemiehenä 1987–1989.

Wright valittiin kongressiin Texasin 12. vaalipiiristä ensimmäisen kerran 1954. Hänet valittiin enemmistöjohtajaksi 1976 yhden äänen enemmistöllä.

## Lähteet

## Aiheesta muualla
*Jim Wright
Casino (elokuva)

**Casino** on vuonna 1995 ensi-iltansa saanut eeppinen rikoselokuva, jonka on ohjannut Martin Scorsese. Sen pääosia esittää Robert De Niro, Joe Pesci ja Sharon Stone. Elokuva perustuu tositapahtumiin.

Casinon naispääosa-näyttelijä Sharon Stone sai roolisuorituksestaan parhaat arvostelut, ja Stone sai ensimmäisen Golden Globe -voiton vuonna 1996 ja ensimmäisen Oscar-ehdokkuuden vuonna 1996. Stone kuitenkin hävisi palkinnon Susan Sarandonille, joka palkittiin elokuvasta *[[Kuolemaantuomittu]]*.

Elokuvassa sanotaan 606 kirosanaa, mikä on kolmanneksi eniten elokuvahistoriassa. Joe Pescin hahmo Nicky Santoro sanoo elokuvassa 288 kirosanaa, ollen kolmanneksi eniten kiroillut hahmo elokuvahistoriassa.

## Tarina
Elokuva kertoo uhkapelurista ja vedonvälittäjästä Sam "Ace" Rothsteinistä, joka sivutoimenaan tekee yhteistyötä mafian kanssa. Joukko mafiapomoja ostaa Las Vegasista kasinon ja tarjoaa sen johtamista Rothsteinille. Aluksi hän ei oikein haluaisi suostua hommaan, mutta pienen taivuttelun jälkeen ottaa työn vastaan. Kasino toimii näennäisesti lakien puitteissa, mutta suurista rahasummista kuitenkin osa päätyy aina mafiapomojen taskuun. Kasinolla työskentelee myös prostituoitu Ginger, johon Rothstein pian rakastuu. Hän pettyy kun Ginger ilmoittaa ettei tunne ole molemminpuolinen, mutta rahoillaan hän saa järjestettyä Gingerin vaimokseen. Samin ja Gingerin avioliitto on erittäin myrskyinen ja silloin Vegasiin saapuu Rothsteinin kuvioita sekoittamaan vanha tuttu Nicky Santoro, joka kimpaantuu helposti ja on erittäin aggressiivinen.

## Rooleissa

## Lähteet
Älä mussuta!

__NOTOC__
**Älä mussuta!** on Konvehdinmussuttajat-nimisen rap-duon ensimmäinen ja toistaiseksi ainoaksi jäänyt studioalbumi. Se julkaistiin 12. syyskuuta 2007 Monsp Recordsin kautta. Albumi nousi 38. sijalle Suomen virallisella listalla viikolla 38/2007.

## Kappaleet
# 
# 
# 
# 
# 
# 
# 
# 
# 
# 
# 
# 

## Tuotanto

### Biitit
* Fresh’O’Lexxx: 1, 9, 10
* Locc nezz: 2, 3, 4, 5, 7, 8, 12
* Kilari Audio: 6
* Stig Dogg: 11

### Muu tuotanto
* Fresh’O’Lexxx – miksaaja, vastaava tuottaja
* Liukas Niklas – masteroija
* Lasse Arola – valokuvat, kannet
* Antti-Skate – kannet

## Arvostelut
* Desibeli.net: 
* Noise.fi: 
* Redrum-187: 
* Soundi: 
* Tuoreet Platat: 

## Lähteet
Justyna Bąk

**Justyna Bąk** (s. 1. elokuuta 1974 Bilgoraj) on puolalainen kestävyysjuoksija, päämatkanaan 3000 metrin estejuoksu. Bąk on 3000 metrin esteiden entinen maailmanennätysnainen. Ensimmäisen kerran Bąk paransi ennätystä vuonna 2001, jolloin hän juoksi 9. heinäkuuta Nizzassa ajan 9.25,31. Hänen onnistui vielä parantaa ennätystään 5. kesäkuuta 2002 Milanossa ajalla 9.22,29. Alesja Turava rikkoi Bąkin ennätyksen kuitenkin jo seitsemän päivää myöhemmin, 12. kesäkuuta.

## Ennätykset
* 1500 m – 4.12,09 (1999)
* 3000 m – 8.59,83 (1997)
* 2000 m esteet – 6.13,86 (2002)
* 3000 m esteet – 9.22,29 (2002)
* 5000 m – 15.41,18 (2000)
* 10000 m – 32.58,97 (2000)
* 20 km – 1.09.48 (2006)
* puolimaraton – 1.12.14 (2007)
* maraton – 2.37.58 (2010)

## Saavutuksia
* Puolan mestaruus 3000 metrin esteistä 2004
* Puolan mestaruus 5000 metriltä 2005

## Aiheesta muualla
*
Matadi–Kinshasa-rautatie

**Matadi–Kinshasa-rautatie** kulkee Kongon demokraattisessa tasavallassa Bas-Kongon provinssissa. Rautatie alkaa Matadin satamasta ja päättyy maan pääkaupunkiin Kinshasaan. Rata rakennettiin 1890–1898 ja sen pituus on 366 kilometriä. Liikenteestä radalla huolehtii SCTP (Société Commerciale des Transports et des Ports; aiemmin 2011 saakka ONATRA).

## Historiaa

1880-luvulla tutkimusmatkat ja maan hyväksikäytön Kongon alueella pani toimeen Kongon vapaavaltio, joka hyötyi Kongo-joen tarjoamista vesireiteistä. Mutta Matadin ja Kinshasan välillä joki ei ollut kulkukelpoinen Livingstonen putousten vuoksi. Tavaroiden kuljetus tapahtui kantamalla, mikä ei ollut kovinkaan tehokasta, ja johti helposti kantajien kuolemaan. Siksi tälle reitille päätettiin rakentaa nopeasti rautatie.

Compagnie du Congo pour le Commerce et l'Industrie -yhtiö (CCCI) perustettiin 31. heinäkuuta 1887. Samana päivänä perustettiin myös rautatieyhtiö Compagnie du Chemin de Fer du Congo (CCFC). Rautatien rakentamista johti Albert Thys, jonka mukaan nimettiin myös yksi asema, Thysville. Rautatien toteuttaminen vaati 1&nbsp;932 ihmisen hengen. Heistä 1&nbsp;800 oli mustaihoisia ja 132 valkoisia.

Vaikeimmat kohdat rautatien rakentamisessa olivat radan johtaminen ylös Kongo-joen laaksosta, M'pozo-joen kanjonin ylittäminen ja kulku Monts de Cristalia pitkin. Pakkotyöstä ratatyömaalla on kerrottu Joseph Conradin romaanissa *[[Pimeyden sydän]]*, jossa hän kuvaa tapahtumia, joita hän näki työskennellessään Kongon vapaavaltiossa.

Rautatien rakentaminen alkoi 1890 ja rata valmistui 1898. Radan muutostyöt tehtiin vuosina 1923–1931. Silloin ratatyömaalla työskenteli kymmeniätuhansia työntekijöitä, rangaistusvankeja ja pakkotyöhön otettuja. Kaikkiaan 7&nbsp;000 ihmistä menetti henkensä näinä vuosina.

Rautatien rakentamisessa ilmenneistä teknisistä ja taloudellisista vaikeuksista huolimatta se osoittautui pian kannattavaksi, pääasiassa norsunluun ja kumin kuljettamisesta saatujen tulojen vuoksi.

Vuonna 2003 kaksi junavaunua suistui raiteiltaan jokeen ja 11 ihmistä menehtyi. Liikennöintiä jatkettiin vasta 12 vuotta myöhemmin. 

## Teknisiä tietoja

## Lähteet